b'\n_START_ARTICLE_\nPe\xc8\x99tera Izb\xc3\xa2ndi\xc8\x99\n_START_SECTION_\nLocalizare\n_START_PARAGRAPH_\nLa ie\xc8\x99irea din centrul de comun\xc4\x83 \xc8\x98uncuiu\xc8\x99 (jud. Bihor) spre satul Zece Hotare.\n_START_SECTION_\nContext \xc8\x99i descriere\n_START_PARAGRAPH_\nIzbucul amintit, are unul dintre cele mai mari debite din Mun\xc8\x9bii P\xc4\x83durea Craiului, cea ce presupune c\xc4\x83 toat\xc4\x83 aceast\xc4\x83 ap\xc4\x83 provine dintr-un sistem carstic pe m\xc4\x83sur\xc4\x83._NEWLINE_Pentru a intra \xc3\xaen acest sistem, speologii \xc8\x99i-au \xc3\xaendreptat ac\xc8\x9biunile spre izbuc \xc8\x99i spre pe\xc8\x99terile din bazinul s\xc4\x83u de captare \xc3\xaen suprafa\xc8\x9b\xc4\x83 de \xe2\x89\x8820 km\xc2\xb2, c\xc3\xaet \xc8\x99i spre pe\xc8\x99tera Izb\xc3\xa2ndi\xc8\x99, a c\xc4\x83rei intrare se g\xc4\x83se\xc8\x99te la \xe2\x89\x8820 m deasupra izbucului. Explor\xc4\x83rile subacvatice au cerut tributul unei vie\xc8\x9bi, dar nu au condus la relevarea presupusului sistem. Nici prin pe\xc8\x99terile din bazinul de captare nu s-a putut \xc3\xaenainta._NEWLINE_\xc3\x8en prima faz\xc4\x83 de explorare \xc3\xaen pe\xc8\x99tera Izb\xc3\xa2ndi\xc8\x99 existau numai galerii fosile, dar munca sus\xc8\x9binut\xc4\x83 de decolmatare a dus la descoperirea de noi galerii, unele ating\xc3\xaend nivelul apei ce iese la exterior. Astfel pe\xc8\x99tera ajunge s\xc4\x83 aib\xc4\x83 galerii fosile \xc8\x99i active, ce \xc3\xaensumeaz\xc4\x83 \xe2\x89\x882 km, dar poten\xc8\x9bialul se prezint\xc4\x83 mult mai mare.'